Кметствата вече няма да печелят от лихви по европари - Новини - econ.bg
Кметствата вече няма да печелят от лихви по европари 0
03.04.2014 | 08:35
по статията работи: Мария Стоянова
От земеделското министерство уверяват, че са в диалог с Брюксел с цел да минимизират санкциите за България
Снимка: Thinkstock/Guliver
Откриха грешки за 7,5 млн. лв. в европроекти
Получаваме по-малко европари от очакваното за следващия период
Кметствата в България вече няма да могат да печелят от лихви по платени аванси за европроекти за пътища и канализация, заяви изпълнителният директор на фонд „Земеделие“ Мирослав Николов.
Той коментира огласения одит, според който Европейската комисия отказва да възстанови на страната 423 млн. лева по Програмата за развитие на селските райони заради допуснати грешки през 2011 и 2012 г.
Одиторите на са получили еднозначен отговор дали общините са върнали на фонд „Земеделие“ лихвите, които банките са им начислявали по преведените аванси. Тепърва ще се проверява дали върнатите до момента 3 млн. лева са пълният размер на дължимите средства, пише „Труд“.
Евроекспертите, заради които се спира възстановяването на средствата, препоръчват на България да се наложи еднократна корекция от 120 млн. евро. Аргументът е, че “86% от разходите за тези плащания очевидно са били извършени с цел да се заобиколи правилото n+2”. То предвижда годишният бюджет на програмата да се усвои в следващите 2 години.
Предложена е втора санкция за България, която е за 96,88 млн. евро. Тя е заради прехвърлените над 100 млн. евро от програмата в Гаранционен фонд за фермерски кредити в края на 2011 г. като за първи път пари от този фонд са усвоени чак през 2013 г. Тепърва се работи по създаването на точна и ясна система за кандидатстване за финансиране от Гаранционния фонд за фермерски кредити, обяви Мирослав Николов.
От фонд "Земеделие" и от земеделското министерство уверяват, че са в диалог с Брюксел с цел да минимизират санкциите за България.
санкции лихви европари развитие на селските райони одит кметства
Siemens Мобилити доставя десет локомотива Smartron за България 16:20
Близо 4,2 млн. лв. се отпускат за проекти за заетост на хора с увреждания 15:55
Първият хотел MGallery отваря врати в София 15:30
Сребърният фонд събра 3,1 млрд. лева през април
17 плажа по българското Черноморие с безплатни чадъри и шезлонги
10 нови случая на коронавирус за денонощието
Петролът започва седмицата с ръст на цените
Заведенията на закрито отварят врати на 1 юни
01 08 2020 METALHEAD BEER FEST 2020
26 05 2020 Официални празници и почивни дни през 2020 г.
На този ден 25.05 17 г. – Германик празнува триумф за победите си над всички германски племена на запад от река Елба. 1293 г. – При земетресение в Камакура (Япония) загиват...